Shanghaiko metroa

thumb|Metroak 2012ko abenduan zuen ibilbidearen mapa.
thumb|Linea biribileko trena (4. linea).

**Shanghaiko metroa** (), Shanghai eta inguruko gune metropolitarraren lur azpiko edo gaineko garraiobidea da. Metroa 1993eko maiatzaren 28ean zabaldu zen eta ordutik etengabe hazi da zabaldutako linea berriekin.

Burdinbideak 1.435mm zabalera dauka eta lineak Shanghai Shentong Metro Group taldearen jabetzakoak diren lau enpresek kudeatzen dituzte.

## Historia 
Metroa eraikitzeko lanak 1993an hasi ziren eta bi urte beranduago inauguratu zen. Shanghaiko metroa Txinako Herri Errepublikako hirugarren metroa izan zen Beijing eta Tianjin hirietako metroen atzetik.

## Lineak 
2008ko abenduaren 28an 9. lineako Yishan geltokia zabaldu zen eta. 2009ko uztailaren 5ean Pujiang Herrirako metroaren zortzigarren linearen luzapena inauguratu zen. Ordura arte, Pujiango biztanleek bi ordu ematen zituzten autobusean, Shanghai erdigunera heltzeko, baina metroaren zabaltzearekin batera, bidaia denbora 36 minutura murriztu zen.

2009ko abenduaren 5ean, zazpigarren linea zabaldu zen eta urtearen amaierarako zabalduko zen 11. linearen bigarren tartearen inaugurazioa 2010. urtearen hasierara arte berandutu zen.

Gaur egun metro sarea hamabost lineak osatzen dute:
erdian|thumb|800x800px|Shanghaiko metroa

## Estatistikak 
Shanghaiko metroa 3,58 milioi pertsonak erabiltzen dute egunero. Erabilera handieneko egunetako bat 2008ko abenduaren 31 izan zen. Egun hartan 4,307 milioi pertsonek erabili zuten metroa.

Urtebete beranduago, 2009ko abenduaren 31an, hirian 60 kilometro metro inauguratzen ziren bitartean, 5,27 milioi pertsonak erabili zuten metroa.

2010eko apirilaren 2an 5,60 milioi pertsonek erabili zuten, errekord berria hautsiz. 2010eko Shanghaiko nazioarteko erakusketa ospatu bitartean, bost milioi bidaiari baino gehiago espero dira egunero.

## Etorkizuneko egitasmoak 
thumb|250px|2012tik 2014ra zabalduko diren tarteak.
Metro gaztea den arren, Shanghaiko metroa luzatzeko egitasmoak ugariak dira. 2010ean hiriak ospatu behar duen nazioarteko erakusketa dela eta, linea berriak zabaltzea aurrikusten da. 2020. urterako, Shanghaiko metroak 22 linea eta 800 kilometroko sarea izatea espero da.

### 2012an 
2012an ondorengo metro tarteak zabalduko dira:

* **6. linea**: Lingyang kalea - Jiyang kalea tartea.
* **11. linea**: Jiangsu kalea - Jiangsu kalea - Luoshan kalea tartea (21 kilometro eta 13 geltoki).
* **12. linea**: Qixin kalea - Jinsui kalea tartea (40,4 kilometro eta 31 geltoki)
* **13. linea**: Linearen lehen fasea Huajiang kalea - Nanjing kalea bitartean (15,9 kilometro eta 15 geltoki).
* **21. linea**: Linea berria zabalduko da Longyang kalea - Lingang hiri berria tartean (52 kilometro eta 9 geltoki).

## Lotuneak 
Linea berriak eraiki diren heinean, gaur egun metroak hainbat lotune eskaintzen ditu, linea ezberdinen artean:

## Argazkiak 

Fitxategi:Shanghai Science & Technology Museum Station.jpg|Bigarren lineako geltokia, Shanghaiko Zientzia eta Teknologia museoan.
Fitxategi:Shanghai Light Rail Transit.jpg|Hirugarren lineako trena eta geltokia.
Fitxategi:HuangxingRoadStation.JPG|Huangxing kaleko geltokiaren ikuspegia.
Fitxategi:Shmetro Line 2 Train.jpg|Bigarren lineako trena barrutik ikusia.

## Erreferentziak 
## Ikus, gainera 
* Txinako Herri Errepublikako metroen zerrenda

## Kanpo estekak 
*  Shanghaiko metroaren webgune ofiziala.
*  Shanghaiko metroari buruzko informazioa Urbanrail.net webgunean.